**DOAR CUVÂNTUL**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOAR CUVÂNTUL

Sfârşitul lumii sigur nu e mâine,

Săracii Terrei încă se târăsc,

Privesc cu ciudă însă nu urăsc

Tot căutând bucata lor de pâine.

Bogaţii lumii cumpără castele,

Căruţe cu ascunse herghelii,

Detestă miedul, vor doar Extasy

Habar nu au că cerul are stele

Şi miezul nopţii vor să-l treacă-n cluburi,

Sorbind savoarea fumului de pipă.

Cu viaţa lor ei singuri fac risipă

Şi nu pricep cum bufniţa în scorburi

Ascunde-nţelepciune ancestrală.

Săracii lumii ştiu s-asculte vântul

Şi încă înţeleg că doar cuvântul

Învinge bogăţia, cruntă boală

Care îi macină pe cei avuţi.

Săracii sunt frumoşi, bogaţii sluţi.